《大田读伯固起溟见和之作怅然怀答二首 其一》
明代·郑善夫

读尔怀沙赋，潸然系我思。当年分即死，此日已云迟。

社稷还唐介，江山哭子期。才贤世有几，况及圣明时。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。